ระเบียบกรมการขนส่งทางบกระเบียบกรมการขนส่งทางบกว่าด้วยการผ่อนชำระภาษีค้างตามกฎหมายว่าด้วยรถยนต์พ.ศ.๒๕๔๖ เพื่อให้การปฏิบัติเกี่ยวกับการผ่อนชำระภาษีค้างตามพระราชบัญญัติรถยนต์ พ.ศ.๒๕๒๒ซึ่งแก้ไขเพิ่มเติมโดยพระราชบัญญัติรถยนต์ (ฉบับที่ ๑๒)พ.ศ. ๒๕๔๖ เป็นไปด้วยความเรียบร้อยและเหมาะสมอาศัยอำนาจตามความในมาตรา ๓๕/๒วรรคสอง แห่งพระราชบัญญัติรถยนต์ พ.ศ. ๒๕๒๒แก้ไขเพิ่มเติมโดยพระราชบัญญัติรถยนต์ (ฉบับที่ ๑๒)พ.ศ. ๒๕๔๖ และมาตรา ๑๕แห่งพระราชบัญญัติรถยนต์ (ฉบับที่๑๒) พ.ศ. ๒๕๔๖อธิบดีกรมการขนส่งทางบกจึงวางระเบียบไว้ ดังต่อไปนี้ข้อ ๑ ระเบียบนี้เรียกว่าระเบียบกรมการขนส่งทางบก ว่าด้วยการผ่อนชำระภาษีค้างตามกฎหมายว่าด้วยรถยนต์ พ.ศ. ๒๕๔๖ข้อ ๒[๑] ระเบียบนี้ให้ใช้บังคับตั้งแต่วันที่ ๑ กันยายน ๒๕๔๖ เป็นต้นไปข้อ ๓ บรรดาระเบียบ คำสั่ง หรือหนังสืออื่นใดที่ขัดแย้งกับระเบียบนี้ให้ใช้ระเบียบนี้แทนข้อ ๔ ภาษีที่ขอผ่อนชำระตามระเบียบนี้ หมายถึง รถประจำปีที่ค้างชำระตามพระราชบัญญัติรถยนต์ พ.ศ. ๒๕๒๒ และให้รวมถึงเงินเพิ่มด้วยข้อ ๕ การยื่นขอผ่อนชำระภาษีค้างเจ้าของรถหรือผู้ครอบครองรถที่จะขอผ่อนชำระภาษีค้าง สามารถทำความตกลงเป็นหนังสือต่อนายทะเบียน ณ สำนักงานที่รถนั้นอยู่ในความรับผิดชอบพร้อมด้วยหลักฐาน ดังนี้๕.๑ ใบคู่มือจดทะเบียนรถ (ถ้ามี)๕.๒ ภาพถ่ายบัตรประจำตัวประชาชน หรือภาพถ่ายหนังสือรับรองการจดทะเบียนนิติบุคคล กรณีผู้ขอผ่อนชำระภาษีเป็นนิติบุคคล๕.๓ หนังสือมอบอำนาจ กรณีผู้ขอผ่อนชำระภาษีไม่ได้ดำเนินการด้วยตนเองข้อ ๖ การขอผ่อนชำระภาษีค้างเมื่อเจ้าหน้าที่ได้รับเรื่องขอผ่อนชำระภาษีค้างแล้ว ให้ดำเนินการ ดังนี้๖.๑ ตรวจสอบและคำนวณจำนวนเงินภาษีรถประจำปีที่ค้างชำระและเงินเพิ่ม(ถ้ามี)๖.๒ จัดทำหนังสือขอผ่อนภาษีรถประจำปีค้างชำระ จำนวน ๒ ฉบับ แยกเป็นต้นฉบับและสำเนา บัญชีรายการผ่อนภาษีรถค้างชำระและบัตรรายการผ่อนภาษีรถค้างชำระ และให้ผู้ขอผ่อนชำระภาษีลงลายมือชื่อในหนังสือขอผ่อนภาษีรถประจำปีค้างชำระการกำหนดจำนวนเงินภาษีที่ต้องชำระบางส่วนขณะทำความตกลงจำนวนงวดที่ผ่อนชำระและจำนวนเงินที่ผ่อนชำระแต่ละงวด ให้เป็นไปตามความในข้อ ๗๖.๓ จัดเก็บเงินค่าภาษีค้างบางส่วนตามที่กำหนดไว้ในข้อ ๗.๑ และออกใบเสร็จรับเงิน๖.๔ บันทึกรายการในต้นทะเบียนและใบคู่มือจดทะเบียนรถ(ถ้ามี) ด้วยข้อความหรือประทับตรายาง ดังนี้๖.๔.๑ รถที่ค้างชำระภาษีอยู่ในวันที่ ๒๘ กรกฎาคม ๒๕๔๖ ให้ใช้ข้อความว่าอนุญาตให้ผ่อนชำระภาษีค้างรวม.งวด ตาม ม.๑๕แห่ง พ.ร.บ.รถยนต์ (ฉบับที่ ๑๒)พ.ศ. ๒๕๔๖๖.๔.๒ รถที่ค้างชำระภาษีตั้งแต่วันที่ ๒๙ กรกฎาคม ๒๕๔๖ ให้ใช้ข้อความว่าอนุญาตให้ผ่อนชำระภาษีค้างจำนวน..งวด ตาม ม.๓๕/๒แห่ง พ.ร.บ.รถยนต์ พ.ศ. ๒๕๒๒๖.๕ นำเสนอนายทะเบียนลงนามเอกสารในข้อ ๖.๒ และ ๖.๔๖.๖ จ่ายสำเนาหนังสือขอผ่อนภาษีรถประจำปีค้างชำระ บัตรรายการผ่อนภาษีรถค้างชำระ ใบคู่มือการจดทะเบียนรถ(ถ้ามี) ให้ผู้ขอผ่อนชำระภาษี๖.๗ จัดเก็บต้นฉบับหนังสือขอผ่อนภาษีรถประจำปีค้างชำระ หลักฐานในข้อ ๕.๒ และข้อ ๕.๓ และบัญชีรายการผ่อนภาษีรถค้างชำระ แยกไว้ต่างหากจากต้นทะเบียนรถข้อ ๗ การกำหนดจำนวนเงินที่ต้องชำระบางส่วนขณะทำความตกลง จำนวนงวดที่ผ่อนชำระและจำนวนเงินที่ผ่อนชำระแต่ละงวด ให้เป็นไปตามหลักเกณฑ์ ดังนี้๗.๑ ในขณะทำความตกลงผู้ขอผ่อนชำระภาษีจะต้องชำระเงินค่าภาษีค้างบางส่วน ตามที่ผู้ขอผ่อนชำระภาษีประสงค์จะชำระ แต่ต้องไม่ต่ำกว่าหนึ่งพันบาท เว้นแต่การทำความตกลงขอผ่อนชำระภาษีค้างของรถจักรยานยนต์ รถพ่วง รถบดถนน และรถแทรกเตอร์ที่ใช้ในการเกษตรต้องชำระไม่ต่ำกว่าหนึ่งร้อยบาทสำหรับรถที่จดทะเบียนไว้ตามพระราชบัญญัติรถยนต์ พุทธศักราช ๒๔๗๓ ให้ทำข้อตกลงไว้เป็นหลักฐาน โดยยังไม่ต้องเรียกเก็บเงินค่าภาษีค้างตามความในวรรคแรก๗.๒ ให้กำหนดจำนวนงวดที่ผ่อนชำระเป็นรายเดือน เดือนละไม่น้อยกว่าหนึ่งครั้ง และให้ผ่อนชำระได้มีกำหนดระยะเวลา ดังนี้๗.๒.๑ รถจักรยานยนต์ รถพ่วง รถบดถนน และรถแทรกเตอร์ที่ใช้ในการเกษตรให้ผ่อนได้ไม่เกินสองงวด๗.๒.๒ รถอื่นๆ นอกจากในข้อ ๗.๒.๑ ให้ผ่อนได้ไม่เกินสิบสองงวด และอาจกำหนดให้ผ่อนชำระได้ไม่เกินสิบแปดงวด แต่ทั้งนี้ จะต้องได้รับอนุมัติจากผู้อำนวยการสำนักมาตรฐานงานทะเบียนและภาษีรถ ผู้อำนวยการส่วนทะเบียนรถยนต์ ผู้อำนวยการสำนักงานขนส่งเขตพื้นที่ ขนส่งจังหวัดหรือหัวหน้าสำนักงานขนส่งจังหวัดสาขาที่รถนั้นอยู่ในความรับผิดชอบ แล้วแต่กรณี๗.๓ จำนวนเงินภาษีที่ผ่อนชำระในแต่ละงวดต้องไม่ต่ำกว่าหนึ่งพันบาท เว้นแต่จะเหลือเงินภาษีที่ต้องผ่อนน้อยกว่าหนึ่งพันบาทสำหรับรถจักรยานยนต์ รถพ่วง รถบดถนน และรถแทรกเตอร์ที่ใช้ในการเกษตรให้ผ่อนชำระไม่ต่ำกว่าหนึ่งร้อยบาท๗.๔ การกำหนดจำนวนเงินที่ผ่อนชำระแต่ละงวด ให้นำจำนวนเงินภาษีรถค้างชำระทั้งหมด หักด้วยเงินค่าภาษีค้างที่ชำระบางส่วนในขณะทำความตกลงแล้วนำมากำหนดจำนวนงวดตามที่กำหนดไว้ในประกาศกรมการขนส่งทางบก เรื่อง หลักเกณฑ์ วิธีการ และเงื่อนไขการผ่อนชำระภาษีค้างตามพระราชบัญญัติรถยนต์ พ.ศ. ๒๕๒๒ โดยเฉลี่ยเป็นจำนวนเงินเท่าๆ กัน ทุกงวด หากมีเศษของจำนวนเงินในแต่ละงวดที่ไม่ครบหนึ่งร้อยบาท และหรือเศษสตางค์ ให้หักออกแล้วนำไปชำระรวมไว้ในงวดสุดท้ายทั้งหมดข้อ ๘ การผ่อนชำระภาษีค้าง๘.๑ ผู้ขอผ่อนชำระภาษีจะต้องแนบบัตรรายการผ่อนภาษีรถค้างชำระประกอบการขอผ่อนชำระด้วย๘.๒ ผู้ขอผ่อนชำระภาษีจะต้องชำระภาษีที่ขอผ่อนงวดแรกภายในไม่เกินวันสิ้นเดือนของเดือนถัดจากเดือนที่มีการชำระเงินค่าภาษีค้างบางส่วน และงวดถัดไปจะต้องชำระไม่เกินวันสิ้นเดือนของแต่ละเดือน๘.๓ ผู้ขอผ่อนชำระภาษีจะขอชำระในคราวเดียวกันมากกว่าหนึ่งงวดได้ แต่จำนวนเงินที่ขอชำระต้องเพิ่มขึ้นให้ครบเต็มตามจำนวนอัตราภาษีที่ขอผ่อนของงวดถัดๆ ไปนั้นด้วย๘.๔ ผู้ขอผ่อนชำระภาษีผิดนัดไม่ผ่อนชำระภาษีติดต่อกันตั้งแต่สองงวดขึ้นไปผู้ขอผ่อนชำระภาษีหมดสิทธิผ่อนชำระและต้องชำระภาษีที่ค้างอยู่ทั้งหมดในคราวเดียวกัน เว้นแต่ผู้ขอผ่อนชำระภาษีจะได้นำเงินงวดที่ผิดนัดทั้งหมดพร้อมกับงวดปัจจุบันมาชำระต่อนายทะเบียน ณ สำนักงานที่รถนั้นอยู่ในความรับผิดชอบ และจะต้องได้รับอนุญาตจากบุคคลตามข้อ ๑๒ จึงจะผ่อนชำระภาษีต่อไปได้๘.๕ ผู้ขอผ่อนชำระภาษีผิดนัดไม่ผ่อนชำระภาษีติดต่อกันตั้งแต่สองงวดขึ้นไป หรือผิดนัดไม่ผ่อนชำระงวดสุดท้ายเป็นเวลาเกินสองเดือนขึ้นไป ให้นายทะเบียนมีอำนาจไม่รับดำเนินการทางทะเบียนใดๆ เกี่ยวกับรถคันดังกล่าว เว้นแต่การแจ้งไม่ใช้รถ จนกว่าจะได้ชำระภาษีงวดที่ค้างชำระหรือภาษีงวดสุดท้ายครบถ้วนแล้วข้อ ๙ สถานที่ชำระภาษีที่ขอผ่อน๙.๑ สำนักงานที่รถนั้นอยู่ในความรับผิดชอบ๙.๒ สำนักงานที่รถนั้นอยู่นอกเขตความรับผิดชอบ๙.๓ ที่ทำการไปรษณีย์ของบริษัท ไปรษณีย์ไทย จำกัด ทุกแห่งทั่วประเทศ๙.๔ ธนาคารเพื่อการเกษตรและสหกรณ์การเกษตร (ธ.ก.ส.)ทุกสาขาทั่วประเทศ๙.๕ หน่วยงานอื่นตามที่กรมการขนส่งทางบกกำหนดการผ่อนชำระภาษีค้าง ณ สถานที่ตามข้อ ๙.๒ ข้อ ๙.๓ ข้อ ๙.๔ หรือข้อ ๙.๕ ผู้ขอผ่อนชำระภาษีจะต้องไม่ผิดนัดหรือผิดนัดผ่อนชำระภาษีได้ไม่เกินหนึ่งงวดข้อ ๑๐ การรับชำระภาษีที่ขอผ่อน๑๐.๑ การรับชำระภาษีที่ขอผ่อน ณ สำนักงานที่รถนั้นอยู่ในความรับผิดชอบให้ดำเนินการ ดังนี้๑๐.๑.๑ ตรวจสอบจำนวนเงินและงวดที่ขอผ่อนชำระ หากมีงวดที่ค้างผ่อนชำระอยู่ก่อน ให้รับชำระตามลำดับของงวดที่ค้างไว้ก่อน๑๐.๑.๒ จัดเก็บภาษีงวดที่ผ่อนชำระหรืองวดที่ค้างผ่อนชำระและออกใบเสร็จรับเงิน๑๐.๑.๓ บันทึกรายการผ่อนชำระภาษีในบัญชีรายการผ่อนภาษีรถค้างชำระ และบัตรรายการผ่อนภาษีรถค้างชำระ แล้วนำเสนอนายทะเบียนลงนาม พร้อมประทับตรายางชื่อ-สกุล๑๐.๑.๔ จ่ายบัตรรายการผ่อนภาษีรถค้างชำระ และใบเสร็จรับเงินให้ผู้ขอผ่อนชำระภาษี๑๐.๒ การรับชำระภาษีที่ขอผ่อน ณ สำนักงานที่รถนั้นอยู่นอกเขตความรับผิดชอบ๑๐.๒.๑ สำนักงานที่รถนั้นอยู่นอกเขตความรับผิดชอบ ให้ดำเนินการ ดังนี้(๑) ดำเนินการตามข้อ ๑๐.๑.๑ และข้อ ๑๐.๑.๒(๒) บันทึกรายการผ่อนชำระภาษีในบัตรรายการผ่อนภาษีรถค้างชำระ แล้วนำเสนอนายทะเบียนลงนาม พร้อมประทับตรายางชื่อ-สกุล(๓) จ่ายบัตรรายการผ่อนภาษีรถค้างชำระและใบเสร็จรับเงินให้ผู้ขอผ่อนชำระภาษี(๔) จัดทำรายงานการผ่อนชำระภาษีค้างต่างสำนักงานส่งให้สำนักงานที่รถนั้นอยู่ในความรับผิดชอบในวันทำการแรกของสัปดาห์ถัดไป พร้อมจัดเก็บสำเนาไว้ ๑ ชุด๑๐.๒.๒ สำนักงานที่รถนั้นอยู่ในความรับผิดชอบ ให้ดำเนินการ ดังนี้(๑) เมื่อได้รับแบบรายงานการผ่อนชำระภาษีค้างต่างสำนักงานตามข้อ ๑๐.๒.๑(๔) แล้ว ให้ตรวจสอบความถูกต้องโดยเร็ว(๒) ปรับปรุงข้อมูลรายการผ่อนชำระภาษีค้างในบัญชีรายการผ่อนภาษีรถค้างชำระ แล้วนำเสนอนายทะเบียนลงนาม พร้อมประทับตรายางชื่อ-สกุล๑๐.๒.๓ การรับ การนำส่ง และการโอนเงินค่าภาษีที่ผ่อนชำระ ให้ถือปฏิบัติตามขั้นตอนและวิธีดำเนินการตามระเบียบสำนักทะเบียนและภาษีรถว่าด้วยการชำระภาษีรถต่างสำนักงานและการรับส่งต้นทะเบียนรถระหว่างสำนักงาน พ.ศ. ๒๕๔๑ หรือระเบียบกรมการขนส่งทางบก ว่าด้วยการชำระภาษีรถประจำปีต่างสำนักงานนอกเขตจังหวัดที่รถอยู่ในความรับผิดชอบ พ.ศ. ๒๕๔๖ แล้วแต่กรณีโดยอนุโลม๑๐.๓ การรับชำระภาษีที่ขอผ่อนทางไปรษณีย์๑๐.๓.๑ เมื่อผู้ขอผ่อนชำระภาษีแจ้งความจำนง ณ ที่ทำการไปรษณีย์ พร้อมด้วยบัตรรายการผ่อนภาษีรถค้างชำระ และซอง ๒ ซอง โดยจ่าหน้าซองถึงผู้รับในนามสำนักมาตรฐานงานทะเบียนและภาษีรถ สำนักงานขนส่งเขตพื้นที่ สำนักงานขนส่งจังหวัดหรือสำนักงานขนส่งจังหวัดสาขา แล้วแต่กรณี จำนวน ๑ ซอง และจ่าหน้าซองถึงผู้ขอผ่อนชำระภาษีจำนวน ๑ ซอง แล้วให้ที่ทำการไปรษณีย์ของบริษัท ไปรษณีย์ไทย จำกัด มีหน้าที่ดำเนินการ ดังนี้(๑) ตรวจสอบจำนวนเงินและงวดที่ขอผ่อนชำระจากบัตรรายการผ่อนภาษีรถค้างชำระ หากมีงวดที่ค้างผ่อนชำระอยู่ก่อนให้รับชำระตามลำดับของงวดที่ค้างไว้ก่อน(๒) จัดเก็บเงินภาษีงวดที่ผ่อนชำระหรืองวดที่ค้างผ่อนชำระ(๓) บันทึกวัน เดือน ปี ที่ชำระพร้อมลงลายมือชื่อและบันทึกหรือประทับตราผ่าน ปณ. ในบัตรรายการผ่อนภาษีรถค้างชำระก่อนจ่ายคืนให้กับผู้ขอผ่อนชำระภาษี(๔) บันทึกรายละเอียดหมายเลขทะเบียนรถ ประเภทรถและงวดภาษีที่ผ่อนชำระ ลงในไปรษณีย์ธนาณัติ(สำหรับผู้รับนำไปรับเงิน) (แบบ ธน.31 (1))(๕) บันทึกหรือประทับตราผ่อนชำระภาษีค้าง ลงบนซองเอกสารที่บรรจุซองเปล่าจ่าหน้าซองถึงผู้ขอผ่อนชำระภาษีและไปรษณีย์ธนาณัติ(สำหรับผู้รับนำไปรับเงิน) (แบบ ธน.31 (1)) ก่อนส่งโดยทางไปรษณีย์รับประกันให้ถึงสำนักงานที่รถนั้นอยู่ในความรับผิดชอบ ภายในเวลาไม่เกิน ๕ วันทำการนับถัดจากวันที่รับฝาก(๖) ถือปฏิบัติเกี่ยวกับการโอนเงินค่าภาษีที่ผ่อนชำระเข้าบัญชีเงินฝากธนาคารของกรุงเทพมหานครสำหรับรถที่จดทะเบียนในเขตกรุงเทพมหานครและการจ่ายเงินตามไปรษณีย์ธนาณัติสำหรับรถที่จดทะเบียนในเขตจังหวัดอื่นนอกจากกรุงเทพมหานคร ในทำนองเดียวกันกับระเบียบกรมการขนส่งทางบก ว่าด้วยการเสียภาษีรถประจำปีทางไปรษณีย์โดยอนุโลม(๗) จัดส่งซองบรรจุใบเสร็จรับเงินที่ได้รับจากสำนักงานที่รถนั้นอยู่ในความรับผิดชอบ โดยทางไปรษณีย์รับประกันให้ถึงผู้ขอผ่อนชำระภาษี ภายในเวลาไม่เกิน ๕ วันทำการ นับถัดจากวันที่ได้รับเอกสารคืนจากสำนักงานที่รถนั้นอยู่ในความรับผิดชอบ๑๐.๓.๒ เมื่อสำนักงานที่รถนั้นอยู่ในความรับผิดชอบรับเรื่องการผ่อนชำระภาษีค้างจากที่ทำการไปรษณีย์ของบริษัท ไปรษณีย์ไทย จำกัด แล้วให้ดำเนินการ ดังนี้(๑) ตรวจสอบจำนวนเงินและงวดที่ผ่อนชำระตามไปรษณีย์ธนาณัติที่ได้รับจากที่ทำการไปรษณีย์ของบริษัท ไปรษณีย์ไทย จำกัด และออกใบเสร็จรับเงิน(๒) บันทึกรายการผ่อนชำระภาษีในบัญชีรายการผ่อนภาษีรถค้างชำระ แล้วนำเสนอนายทะเบียนลงนาม พร้อมประทับตรายางชื่อ-สกุล(๓) รวบรวมใบเสร็จรับเงินค่าภาษีที่ผ่อนชำระใส่ซองที่ได้รับจากที่ทำการไปรษณีย์ปิดผนึกส่งให้ที่ทำการไปรษณีย์เพื่อจัดส่งไปให้ผู้ขอผ่อนชำระภาษีต่อไป(๔) จัดทำบัญชีจ่ายเงินธนาณัติในประเทศ เพื่อแจ้งให้ที่ทำการไปรษณีย์ของบริษัท ไปรษณีย์ไทย จำกัด โอนเงินหรือจ่ายเงินไปรษณีย์ธนาณัติโดยให้ดำเนินการทำนองเดียวกันกับระเบียบกรมการขนส่งทางบก ว่าด้วยการเสียภาษีรถประจำปีทางไปรษณีย์ แล้วแต่กรณี โดยอนุโลม(๕) การดำเนินการตามข้อ ๑๐.๓.๒(๑), (๒), (๓) และ(๔) จะต้องดำเนินการให้แล้วเสร็จ และส่งคืนให้ที่ทำการไปรษณีย์ของบริษัท ไปรษณีย์ไทย จำกัด ภายในเวลาไม่เกิน ๕ วันทำการ นับจากวันที่ได้รับเอกสารตามข้อ ๑๐.๓.๑(๕) จากที่ทำการไปรษณีย์ของบริษัท ไปรษณีย์ไทย จำกัด๑๐.๓.๓ ในกรณีนี้เอกสารที่จัดส่งเกิดการชำรุดหรือสูญหายในระหว่างการจัดส่งของบริษัท ไปรษณีย์ไทย จำกัด ให้บริษัท ไปรษณีย์ไทย จำกัด หรือพนักงานที่ได้รับมอบหมายเป็นผู้ดำเนินการยื่นขอรับรองภาพถ่ายใบเสร็จรับเงินเพื่อส่งให้ผู้ขอผ่อนชำระภาษีต่อไป และหากสูญหายระหว่างการดำเนินการของนายทะเบียนให้สำนักงานที่รถนั้นอยู่ในความรับผิดชอบเป็นผู้รับผิดชอบตรวจสอบไปรษณีย์ธนาณัติที่สูญหายว่าได้มีการออกจริง โดยทำหนังสือแจ้งที่ทำการไปรษณีย์ต้นทางที่รับฝากเพื่อออกใบแทนไปรษณีย์ธนาณัติแทนฉบับที่สูญหาย๑๐.๓.๔ ในการรับเงินค่าผ่อนชำระภาษีค้างทางไปรษณีย์นี้ ให้ถือว่าวันที่รับฝากไปรษณีย์ธนาณัติที่ปรากฏในไปรษณีย์ธนาณัติ(สำหรับผู้รับนำไปรับเงิน) (แบบ ธน. 31 (๑)) เป็นวันที่ได้ผ่อนชำระภาษีค้างต่อนายทะเบียนแล้ว๑๐.๔ การรับชำระภาษีที่ขอผ่อนผ่าน ธ.ก.ส.๑๐.๔.๑ เมื่อ ธ.ก.ส.ได้รับเรื่องขอผ่อนชำระภาษีค้างพร้อมบัตรรายการผ่อนภาษีรถค้างชำระแล้ว ให้ ธ.ก.ส.มีหน้าที่ดำเนินการ ดังนี้(๑) ตรวจสอบข้อมูลจำนวนเงินและงวดที่ขอผ่อนชำระจากบัตรรายการผ่อนภาษีรถค้างชำระ หากมีงวดที่ค้างผ่อนชำระอยู่ก่อนให้รับชำระตามลำดับของงวดที่ค้างไว้ก่อน(๒) จัดเก็บเงินภาษีงวดที่ผ่อนชำระ หรืองวดที่ค้างผ่อนชำระพร้อมออกใบรับฝากเงิน(PAY-IN) ซึ่งระบุหมายเลขทะเบียนรถ ประเภทรถ และงวดที่ผ่อนชำระ ให้แก่ผู้ผ่อนชำระภาษีไว้เป็นหลักฐาน(๓) บันทึกวัน เดือน ปี ที่ชำระ พร้อมลงลายมือชื่อ และประทับตราผู้รับมอบอำนาจในบัตรรายการผ่อนภาษีรถค้างชำระก่อนจ่ายคืนให้กับผู้ขอผ่อนชำระภาษี(๔) จัดทำรายงานการรับผ่อนชำระภาษีค้างตามแบบที่กรมการขนส่งทางบกเห็นชอบ และจัดเตรียมซองเปล่าจ่าหน้าซองถึงธ.ก.ส.สาขาที่รับเรื่องขอผ่อนชำระภาษีค้าง สำหรับจัดส่งใบเสร็จรับเงินให้ผู้ขอผ่อนชำระภาษี(๕) รวบรวมใบรับฝากเงิน(PAY-IN) ซึ่งระบุหมายเลขทะเบียนรถ ประเภทรถ และงวดที่ผ่อนชำระและเอกสารตามข้อ ๑๐.๔.๑(๔) ใส่ซองพร้อมบันทึก หรือประทับตราผ่อนภาษีค้าง ลงบนซองที่บรรจุเอกสารดังกล่าวก่อนส่งให้สำนักงานที่รถนั้นอยู่ในความรับผิดชอบ ภายในเวลาไม่เกิน ๕ วันทำการ นับถัดจากวันที่ผู้ขอผ่อนชำระภาษีมาติดต่อขอชำระหาก ธ.ก.ส.ที่รับเรื่องขอผ่อนชำระภาษีค้างจัดส่งเอกสารผิดหน่วยงาน ให้ ธ.ก.ส.รับเรื่องคืน แล้วนำส่งสำนักงานที่รถนั้นอยู่ในความรับผิดชอบต่อไป(๖) โอนเงินค่าภาษีที่ผ่อนชำระเข้าบัญชีเงินฝากของกรุงเทพมหานครหรือสำนักงานขนส่งจังหวัดหรือสำนักงานขนส่งจังหวัดสาขา แล้วแต่กรณี โดยดำเนินการในทำนองเดียวกับระเบียบกรมการขนส่งทางบกเกี่ยวกับการเสียภาษีรถประจำปีผ่านธนาคารเพื่อการเกษตรและสหกรณ์การเกษตร(ธ.ก.ส.) และจัดส่งหลักฐานการโอนเงินเข้าบัญชี(แบบ 41-022) ให้สำนักงานที่รถนั้นอยู่ในความรับผิดชอบ(๗) จัดส่งใบเสร็จรับเงินที่ได้รับจากสำนักงานที่รถนั้นอยู่ในความรับผิดชอบโดยทางไปรษณีย์รับประกันให้แก่ผู้ขอผ่อนชำระภาษี๑๐.๔.๒ เมื่อสำนักมาตรฐานงานทะเบียนและภาษีรถหรือสำนักงานที่รถนั้นอยู่ในความรับผิดชอบได้รับเรื่องขอผ่อนชำระภาษีจาก ธ.ก.ส.ให้ดำเนินการ ดังนี้(๑) ตรวจสอบจำนวนเงินและงวดที่ผ่อนชำระตามเอกสารในข้อ ๑๐.๔.๑(๕) และ (๖) ที่ได้รับจาก ธ.ก.ส.และออกใบเสร็จรับเงิน(๒) บันทึกรายการผ่อนชำระภาษีค้างในบัญชีรายการผ่อนภาษีรถค้างชำระ แล้วนำเสนอนายทะเบียนลงนาม พร้อมประทับตรายางชื่อ-สกุล(๓) รวบรวมใบเสร็จรับเงินค่าผ่อนชำระภาษีค้างใส่ซองที่ได้รับจาก ธ.ก.ส.ปิดผนึกส่งให้ ธ.ก.ส.ที่รับเรื่องขอผ่อนชำระภาษีค้าง เพื่อส่งใบเสร็จรับเงินให้ผู้ขอผ่อนชำระภาษีต่อไป(๔) การดำเนินตามข้อ ๑๐.๔.๒(๑), (๒) และ (๓)จะต้องดำเนินการให้แล้วเสร็จ และจัดส่งใบเสร็จรับเงินให้ ธ.ก.ส.ภายในเวลาไม่เกิน ๕ วันทำการ นับจากวันที่ได้รับเอกสารตามข้อ ๑๐.๔.๑(๕) จาก ธ.ก.ส.๑๐.๔.๓ ในส่วนกลางให้สำนักมาตรฐานงานทะเบียนและภาษีรถรับเรื่องการผ่อนชำระภาษีค้างผ่าน ธ.ก.ส.สำหรับรถที่จดทะเบียนในเขตกรุงเทพมหานครทั้งหมดและเมื่อรับชำระภาษีที่ขอผ่อนรถที่อยู่ในความรับผิดชอบของสำนักงานขนส่งเขตพื้นที่แล้ว ให้จัดทำและส่งรายงานการผ่อนชำระภาษีค้างต่างสำนักงานให้สำนักงานขนส่งเขตพื้นที่นั้นดำเนินการปรับปรุงรายการในบัญชีรายการผ่อนภาษีรถค้างชำระต่อไป๑๐.๔.๔ การตรวจสอบการโอนเงินเข้าบัญชีทั้งในส่วนกลางและส่วนภูมิภาค ให้ดำเนินการตามระเบียบกรมการขนส่งทางบก ว่าด้วยการเสียภาษีรถประจำปีผ่าน ธ.ก.ส.โดยอนุโลม๑๐.๔.๕ ในการรับเงินผ่อนชำระภาษีค้างผ่าน ธ.ก.ส.นี้ ให้ถือว่าวันที่ ธ.ก.ส.รับชำระเงินค่าภาษีตามที่ปรากฏในใบรับฝากเงิน (PAY-IN) ของ ธ.ก.ส.เป็นวันที่ได้ผ่อนชำระภาษีค้างผ่อนต่อนายทะเบียนแล้วข้อ ๑๑ เมื่อผู้ขอผ่อนชำระภาษีได้ชำระเงินภาษีที่ขอผ่อนในงวดสุดท้ายเสร็จสิ้นหรือได้ผ่อนชำระภาษีที่ค้างครบถ้วนก่อนกำหนด ให้นายทะเบียนบันทึกข้อความว่า ผ่อนชำระภาษีค้างทั้งหมดครบถ้วนแล้วลงในต้นทะเบียนและใบคู่มือจดทะเบียนรถ (ถ้ามี)และลงนามกำกับไว้ข้อ ๑๒ ให้ผู้อำนวยการสำนักมาตรฐานงานทะเบียนและภาษีรถ ผู้อำนวยการส่วนทะเบียนรถยนต์ ผู้อำนวยการสำนักงานขนส่งเขตพื้นที่ ขนส่งจังหวัดและหัวหน้าสำนักงานขนส่งจังหวัดสาขา มีอำนาจพิจารณาการขอเปลี่ยนแปลงผู้ขอผ่อนชำระภาษีจำนวนงวดที่ขอผ่อนชำระ จำนวนเงินภาษีที่ผ่อนชำระต่องวด ให้แตกต่างไปจากหนังสือขอผ่อนภาษีรถประจำปีค้างชำระที่ได้ทำความตกลงไว้เดิมและอนุญาตตามข้อ ๘.๔ข้อ ๑๓ ให้รองอธิบดี(ฝ่ายปฏิบัติการ) กรมการขนส่งทางบก รักษาการตามระเบียบนี้ประกาศ ณ วันที่ ๒๙ สิงหาคม พ.ศ. ๒๕๔๖ปิยะพันธ์ จัมปาสุตอธิบดีกรมการขนส่งทางบกพรพิมล/พิมพ์๑๒ มกราคม ๒๕๔๗ทรงยศ/อรรถชัย/ตรวจ๑๕ มกราคม ๒๕๔๗A+B[๑]รก.๒๕๔๖/๙๓ง/๓๓/๒๐พฤศจิกายน ๒๕๔๖